wickkiey/tamil-wikipedia-chunked huggingface dataset:
# சாப்ரி சகோதரர்கள்

## விருதுகள் மற்றும் அங்கீகாரம்

- முழு சாப்ரி சகோதரர்களின் குழுவிற்கும் 1978 இல் பாகிஸ்தான் ஜனாதிபதியால் **பெருமைக்கான விருது** ( *தம்கா இ ஹுஸ்ன் இ கார்கார்டகி* ) வழங்கப்பட்டது.
- 1981 ஆம் ஆண்டில் குலாம் ஃபரித் சாப்ரி மற்றும் மக்பூல் அகமது சாப்ரி ஆகிய இருவருக்குமே அமெரிக்காவின் ஃபெடரல் அரசாங்கத்தால் **ஸ்பிரிட் ஆஃப் டெட்ராய்ட்** விருது வழங்கப்பட்டது. இல் தோன்றியது.
- 1970 ஆம் ஆண்டு பாகிஸ்தான் திரைப்படமான *சந்த் சூரஜில்* "மொஹபத் கர்னே வாலோ ஹம் மொஹபத் இஸ் கோ கெஹ்தே ஹை" இல் "பார் தோ ஜோலி மேரி யா முஹம்மது"
- 1976 ஆம் ஆண்டு பாகிஸ்தான் திரைப்படமான *சச்சையில்* "தேரி நஸர்-இ-கரம்"
- 1977 ஆம் ஆண்டு பாகிஸ்தான் திரைப்படமான *தயார்-இ-பைகம்பிரான்* திரைப்படத்தில் "மாமூர் ஹோ ரஹா ஹை"
- 1979 ஆம் ஆண்டு இந்திய ஹிந்தி திரைப்படமான *சுல்தான்-இ-ஹிந்த் குவாஜா கரிப் நவாஸ் (RA)* இல் "அஃப்தாப் இ ரிசாலத்"
# சாப்ரி சகோதரர்கள்

## இசையியல்

### கச்சேரிப் படங்கள்

- 1975 கவ்வாலி, பாக்கிஸ்தானிலிருந்து இசை – அமெரிக்காவில் நேரலை
- 1981 இங்கிலாந்தில் நேரலை - தொகுதி 1
- 1988 இங்கிலாந்தில் நேரலை - தொகுதி 2
- 1988 இங்கிலாந்தில் நேரலை - தொகுதி 3
- 1988 இங்கிலாந்தில் நேரலை - தொகுதி 4
- 1986 கவாலி – தி சாப்ரி பிரதர்ஸ் (ஹஸ்ரத் அப்துல்லா ஷா காஜியின் ஆலயத்தில் நேரலை)
- 1992 சாப்ரி பிரதர்ஸ் லைவ் இன் இந்தியா (சார்க் மாநாட்டில்)
# சாப்ரி சகோதரர்கள்

## மேலும் பார்க்க

- குலாம் ஃபரித் சாப்ரி
- மக்பூல் அகமது சாப்ரி
- அம்ஜத் சாப்ரி
- பாகிஸ்தானிய இசைக்குழுக்களின் பட்டியல்
# பாடலிபுத்ரா நாடக விழா

**பாடலிபுத்ரா நாட்டிய விழா** (*Patliputra Natya Mahotsav*), 1985-ல் தொடங்கப்பட்டு நடைபெற்று வரும் நாடக விழாவாகும்.
# பாடலிபுத்ரா நாடக விழா

## பின்னணி

பாடலிபுத்ரா நாட்டிய விழா இந்தியாவின் பாட்னாவில் மத்திய மற்றும் மாநில கலாச்சார அமைச்சகங்களின் உதவியுடன் கலாச்சார அமைப்பான *பிரங்கன்* மூலம் நடத்தப்படுகிறது. ஆண்டுதோறும் (பொதுவாகப் பிப்ரவரி அல்லது மார்ச் மாதத்தில்) காளிதாஸ் ரங்காலயாவில் நடைபெறுகிறது. முதல் பாட்லிபுத்ரா நாட்டிய மகோத்சவம் 1985-ல் நடைபெற்றது.
# பாடலிபுத்ரா நாடக விழா

## 2022

பாட்னாவில் 2022-ல் நடைபெற்ற பாடலிபுத்ரா நாடக விழாவில், போபால், ரூர்கேலா மற்றும் வைஷாலி ஆகிய இடங்களைச் சேர்ந்த 45 நாடகக் கலைஞர்கள் காளிதாசு ரங்காலயாவில் வாழ்க்கையின் பல்வேறு அம்சங்களைத் தொடும் தனித்துவமான நாடகங்களை அரங்கேற்றினர்.
# பாடலிபுத்ரா நாடக விழா

## மேலும் பார்க்கவும்

- ராஜ்கிர் மஹோத்சவ்
- சோனேபூர் கால்நடை கண்காட்சி
- பாட்னா சாஹிப் மஹோத்சவ்
# ஜெய்ப்பூர் சர்வதேச திரைப்பட விழா

**ஜெய்ப்பூர் சர்வதேச திரைப்பட விழா ( JIFF)** , ஒவ்வொரு ஆண்டும் ஜனவரி அல்லது பிப்ரவரியில் இந்தியாவில், ராஜஸ்தான் மாநிலத்தின் ஜெய்ப்பூரில் நடத்தப்படுகிறது, இது உலகின் மிக வேகமாக வளர்ந்து வரும் திரைப்பட விழாவாகும். இந்த சர்வதேச திரைப்பட விழா 2009 முதல் இந்தியாவின் ஜெய்ப்பூரில் ஆண்டுதோறும் நடத்தப்படுகிறது. இந்த விழாவை ஜெய்ப்பூர் சர்வதேச திரைப்பட விழா அறக்கட்டளை நடத்துகிறது.
# ஜெய்ப்பூர் சர்வதேச திரைப்பட விழா

## முக்கியத்துவம்

இந்த திரைப்பட விழாவின் நோக்கம், இந்தியா மற்றும் பிற நாடுகளுக்கு இடையே அவர்களின் சமூக மற்றும் கலாச்சார நெறிமுறைகளின் பின்னணியில் புதிய திரைப்பட தயாரிப்பாளர்கள், திரைப்பட அறிவு, அவற்றின் தகவல், கருத்து பரிமாற்றங்கள் மற்றும் கலாச்சாரத்தின் பரிமாற்றத்தை ஊக்குவிப்பதாகும். இந்த திரைப்பட விழா, திரைப்படங்கள் மற்றும் ஆவணப்படங்கள் மூலம் உலக மக்களிடையே நட்பு மற்றும் ஒத்துழைப்பை ஊக்குவிக்கிறது.  
பெரும்பாலான நாடுகளில் திரைப்பட விழாக்கள் வழக்கமான நிகழ்வாக மாறினாலும், அவற்றில் பெரும்பாலானவை தேர்ந்தெடுக்கப்பட்ட பார்வையாளர்களுக்கு மட்டுமே வழங்குவதோடு வணிக ரீதியாக வெற்றிகரமான திரைப்பட தயாரிப்பாளர்கள் மற்றும் தொடர்புடைய நபர்களை மகிழ்விக்கின்றன. எவ்வாறாயினும், திரைப்பட ரசிகர்கள் மற்றும் திரைப்பட பார்வையாளர்களை உலகத்துடன் இணைக்கும் ஒரு திருவிழாவை ஏற்பாடு செய்ய இந்த திரைப்பட விழா உத்தேசித்துள்ளது, குறிப்பாக தீவிரமான திரைப்பட தயாரிப்பாளர்கள் மற்றும் அவர்களது கூட்டாளிகள் திரைப்படத் தயாரிப்பின் கலையைப் பற்றி அதிக புரிதலைக் கொண்டுவருவதற்காக இவ்விழா பயன்படுகிறது.
# ஜெய்ப்பூர் சர்வதேச திரைப்பட விழா

## திரையிடல்கள்

- முதல் திரைப்பட விழா 2009ம் ஆண்டில் வெற்றியை நோக்கிய முதல் மைல்கல்லாக. 3500 திரைப்பட ஆர்வலர்கள் மற்றும் திரைப்பட தயாரிப்பாளர்கள் கலந்து கொண்டு, 7 வெவ்வேறு நாடுகளில் இருந்து மொத்தம் 148 படங்கள் திரையிடப்பட்டது. மேலும் 6 வெளிநாடுகளில் இருந்து 58 குறும்படங்கள் மற்றும் ஆவணப்படங்கள் மற்றும் 2 திரைப்படங்கள் திரையிடப்பட்டன.
- இரண்டாவது திரைப்பட விழா 2010 ம் ஆண்டில் பெரும் வரவேற்புடன் நடைபெற்றது. 10,000க்கும் மேற்பட்ட திரைப்பட ஆர்வலர்கள் மற்றும் திரைப்பட தயாரிப்பாளர்கள் இவ்விழாவில் கலந்து கொண்டனர். உலகின் 41 நாடுகளில் இருந்து மொத்தம் 350 படங்கள் திரையிடப்பட்டது. 23 நாடுகளில் இருந்து 87 குறும்படங்கள் மற்றும் ஆவணப்படங்கள் மற்றும் இரண்டு திரைப்படங்கள் திரையிடப்பட்டன. தொண்ணூற்று நான்கு படங்கள் அதிகாரப்பூர்வ ஒப்புதலுக்காக மத்திய தகவல் மற்றும் ஒளிபரப்பு அமைச்சகம், இந்திய அரசு, புது தில்லிக்கு அனுப்பப்பட்டன, அவற்றில் 87 படங்களுக்கு சென்சார் அனுமதி கிடைத்தது.
- மூன்றாவது திரைப்பட விழா 2011 ம் ஆண்டில் கூடுதல் வரவேற்புடன் நடைபெற்றது. 15,000 க்கும் மேற்பட்ட திரைப்பட ஆர்வலர்கள் மற்றும் திரைப்பட தயாரிப்பாளர்கள் இவ்விழாவில் கலந்து கொண்டனர். உலகின் 67 நாடுகளில் இருந்து மொத்தம் 600 படங்கள் வந்துள்ளன. 67 நாடுகளில் இருந்து 144 குறும்படங்கள், ஆவணப்படங்கள், அசைவூட்ட படங்கள் மற்றும் திரைப்படங்கள் திரையிடப்பட்டன.
- நான்காவது திரைப்பட விழா 2012 ம் ஆண்டில், 70 நாடுகளில் இருந்து 902 திரைப்படங்களைப் பெற்றது. மேலும் 18000 திரைப்பட ஆர்வலர்கள் மற்றும் திரைப்பட தயாரிப்பாளர்கள் விழாவிற்கு வருகை தந்தனர்.
- ஐந்தாவது திரைப்பட விழா 2013 ம் ஆண்டில், 90 நாடுகளில் இருந்து 1397 திரைப்படங்களைப் பெற்றது மற்றும் திரையிடலுக்கு பரிந்துரைக்கப்பட்ட 217 படங்கள்.
- ஆறாவது திரைப்பட விழா 2014 ம் ஆண்டில் 90 க்கும் மேற்பட்ட நாடுகளில் இருந்து 1587 படங்கள் மற்றும் திரையிடலுக்கு பரிந்துரைக்கப்பட்ட 156 படங்கள் ஆகும்.
- ஏழாவது திரைப்பட விழா 2015 ம் ஆண்டில் 100 க்கும் மேற்பட்ட நாடுகளில் இருந்து 1807 திரைப்படங்களைப் பெற்றது மற்றும் திரையிடலுக்கு பரிந்துரைக்கப்பட்ட 159 படங்கள்.
- எட்டாவது திரைப்பட விழா 2016 ம் ஆண்டில் பிரகாஷ் ஜாவைத் தலைமை விருந்தினராகக் கொண்டு 100 க்கும் மேற்பட்ட நாடுகளில் இருந்து 2176 படங்களையும், திரையிடலுக்கு பரிந்துரைக்கப்பட்ட 152 படங்களையும் பெற்றது.
- ஒன்பதாவது திரைப்பட விழா 2017 ம் ஆண்டில் 100 க்கும் மேற்பட்ட நாடுகளில் இருந்து 2004 திரைப்படங்களைப் பெற்றது மற்றும் திரையிடலுக்கு பரிந்துரைக்கப்பட்ட 134 படங்கள்.
- பத்தாவது திரைப்பட விழா 2018 ம் ஆண்டில் 100 க்கும் மேற்பட்ட நாடுகளில் இருந்து 2019 திரைப்படங்களைப் பெற்றது மற்றும் திரையிடலுக்கு பரிந்துரைக்கப்பட்ட 136 படங்கள்.
- பதினொன்றாவது திரைப்பட விழா 2019 ம் ஆண்டில் 103 நாடுகளில் இருந்து 2221 திரைப்படங்களையும், திரையிடலுக்கு பரிந்துரைக்கப்பட்ட 232 திரைப்படங்களையும் பெற்றுள்ளது.
- பனிரெண்டாவது திரைப்பட விழா 2020 ம் ஆண்டில் 100 க்கும் மேற்பட்ட நாடுகளில் இருந்து 2411 படங்களையும், திரையிடலுக்கு பரிந்துரைக்கப்பட்ட 240 படங்களையும் பெற்றது.
- பதின்மூன்றாவது திரைப்பட விழா 2021 ம் ஆண்டில் 85 க்கும் மேற்பட்ட நாடுகளில் இருந்து 2121 திரைப்படங்களைப் பெற்றது மற்றும் திரையிடலுக்கு பரிந்துரைக்கப்பட்ட 266 படங்கள். இந்த விழாவானது COVID 19 காரணமாக இணையவழியில் நடைபெற்றது.
- பதினான்காவது திரைப்பட விழா 2022 ம் ஆண்டில் 85 க்கும் மேற்பட்ட நாடுகளில் இருந்து 2100 திரைப்படங்களைப் பெற்றது மற்றும் திரையிடலுக்கு பரிந்துரைக்கப்பட்ட 279 படங்கள். இவ்வாண்டில் இணையவழியிலும் நேரடியாகவும் திரைப்படங்கள் திரையிடப்பட்டது.
# பாட்னா சாகிப் விழா

**பாட்னா சாகிப் விழா** (*Patna Sahib Mahotsav*) என்பது இந்தியாவின் பாட்னாவில் ஆண்டுதோறும் இரண்டு நாள் நடைபெறும் கலாச்சார நிகழ்வு ஆகும். இது பீகார் அரசாங்கத்தின் சுற்றுலாத் துறையால் ஏற்பாடு செய்யப்படுகிறது. இது வழக்கமாக பத்தாவது சீக்கிய குருவான குரு கோவிந்த் சிங்கின் பிறப்பிடமான தக்த் ஸ்ரீ பாட்னா சாகிப் அருகே வைசாக்கியைச் சுற்றிக் கொண்டாடப்படுகிறது.
# பாட்னா சாகிப் விழா

## கண்ணோட்டம்

விழாவின் முதல் நிகழ்வு 2008ஆம் ஆண்டு பைசாகிக்கு முன்னதாக மனோஜ் கமாலியா அரங்கில் மங்கள் தலாப்பில் தொடங்கப்பட்டது. அப்போதிருந்து, பீகார் அரசாங்கத்தின் நாட்காட்டியில் இது ஒரு வருடாந்திர நிகழ்வாகக் குறிக்கப்பட்டது. இருப்பினும், 2009-ல், 2009 இந்திய பொதுத் தேர்தல் காரணமாக இந்த நிகழ்வு கொண்டாடப்படவில்லை. 2014-ல், 2014 இந்தியப் பொதுத் தேர்தலின் காரணமாக இது மீண்டும் மறுதிட்டமிடப்பட்டு, இதன் பிறகு மே 30-31 அன்று கொண்டாடப்பட்டது. முதல் முறையாக இது ஸ்ரீ கிருஷ்ணா நினைவு மண்டபத்தில் நடைபெற்றது.
# பாட்னா சாகிப் விழா

## மேலும் பார்க்கவும்

- பாடலிபுத்ரா நாடக விழா
# அதிகாரப்பூர்வ இரகசியங்கள் சட்டம் (இந்தியா)

**அதிகாரப்பூர்வ இரகசியங்கள் சட்டம்** (Official Secrets Act, 1923), பிரித்தானிய இந்தியாவின் ஆட்சியின் போது, அரசின் இரகசியங்களைக் காக்கவும், எதிரி நாட்டின் உளவுச் செயல்பாடுகளைத் தடுக்கவும் 1923ம் ஆண்டில் இயற்றப்பட்டப்பட்ட சட்டம், இந்திய விடுதலைக்கும் பிறகும் தொடர்கிறது.இந்தியாவின் இறையாண்மைக்கு எதிராக எதிரி நாட்டுக்கு உதவும் செயல்கள் வன்மையாகக் கண்டிக்கத்தக்கது என்று தெளிவாக இச்சட்டத்தில் கூறப்பட்டுள்ளது. தடைசெய்யப்பட்ட அரசின் கட்டிட அமைப்புகள், ஏவுகணை தளம், இராணுவ தளங்கள், துணை மின் நிலையம் போன்ற பகுதியை ஒருவர் அணுகவோ, ஆய்வு செய்யவோ அல்லது கடந்து செல்லவோ முடியாது என்றும் இச்சட்டம் கூறுகிறது. இந்தச் சட்டத்தின்படி, எதிரி நாட்டுக்கு உதவுவது என்பது ஒரு ஓவியம், திட்டம், உத்தியோகபூர்வ இரகசியத்தின் மாதிரி அல்லது அதிகாரப்பூர்வ குறியீடுகள் அல்லது கடவுச்சொற்கள் போன்றவற்றை எதிரிக்கு தெரிவிக்கும் வடிவத்தில் இருக்கலாம்.
# அதிகாரப்பூர்வ இரகசியங்கள் சட்டம் (இந்தியா)

## வழக்கு மற்றும் தண்டனைகள்

இச்சட்டத்தின் கீழ் தண்டனைகள் மூன்று ஆண்டுகள் முதல் ஆயுள் தண்டனை வரை (இந்தியாவுக்கு எதிராகப் போரை அறிவிக்கும் நோக்கமாக இருந்தால் - பிரிவு 5). இந்தச் சட்டத்தின் கீழ் வழக்குத் தொடரப்பட்ட ஒருவர், அரசின் பாதுகாப்புக்கு ஆபத்தை ஏற்படுத்தும் நோக்கத்தில் இல்லாத செயலாக இருந்தாலும், அவர் மீது குற்றம் சாட்டப்படலாம். அதிகாரப் பதவியில் உள்ள நபர்களுக்கு மட்டுமே இந்தச் சட்டம் அதிகாரபூர்வமான இரகசியங்களைக் கையாள அதிகாரம் அளிக்கிறது. மேலும் தடைசெய்யப்பட்ட பகுதிகளில் அல்லது அவர்களுக்கு வெளியே அதைக் கையாளும் மற்றவர்கள் தண்டனைக்கு ஆளாவார்கள்.  
துணை ஆய்வாளர் பதவிக்கு மேல் உள்ள காவல் துறை அதிகாரிகளுக்கு, அவரது தகவல் ஆதாரங்களை வெளிப்படுத்துவது உட்பட, குற்றம் தொடர்பான விசாரணைகளுக்கு, பத்திரிகையாளர்கள் உதவ வேண்டும்.  
இச்சட்டத்தின் கீழ், ஆதாரங்களின் அடிப்படையில் மாநிலத்தின் பாதுகாப்பிற்கு போதுமான ஆபத்து இருப்பதாக நீதிமன்றம் தீர்மானித்தால், எந்த நேரத்திலும் தேடுதல் கைது ஆணைகள் பிறப்பிக்கப்படலாம்.  
வழக்கின் போது தெரிவிக்கப்படும் எந்தத் தகவலும் உணர்வுப்பூர்வமானது என்று அரசுத் தரப்பு கருதினால், பொதுமக்கள் நீதிமன்ற நடவடிக்கைகளில் இருந்து விலக்கப்படலாம். இதில் ஊடகங்களும் அடங்கும்.  
இந்தச் சட்டத்தின் கீழ் ஒரு நிறுவனம் குற்றவாளியாகக் காணப்பட்டால், இயக்குநர்கள் குழு உட்பட நிறுவனத்தின் நிர்வாகத்துடன் தொடர்புடைய அனைவரும் தண்டனைக்கு பொறுப்பாவார்கள். ஒரு செய்தித்தாளைப் பொறுத்தவரை, அனைவரும் - ஆசிரியர், வெளியீட்டாளர் மற்றும் உரிமையாளர் உட்பட - ஒரு குற்றத்திற்காக சிறையில் அடைக்கப்படலாம்.
# அதிகாரப்பூர்வ இரகசியங்கள் சட்டம் (இந்தியா)

## விமர்சனம்

### தகவல் அறியும் உரிமையுடன் முரண்பாடு

இச்சட்டத்தின் உட்பிரிவு 6 இல், எந்தவொரு அரசாங்க அலுவலகத்தின் தகவல்களும் அதிகாரப்பூர்வ தகவலாகக் கருதப்படும் எனக்கூறப்பட்டுள்ளது. எனவே 2005 தகவல் அறியும் உரிமைச் சட்டத்தின் கீழ் கோரிக்கைகளை மேலெழுதப் பயன்படுத்தலாம். இது கடும் விமர்சனத்துக்குள்ளானது. எனவே தகவல் அறியும் உரிமைச் சட்டம், அதிகாரப்பூர்வ இரகசியச் சட்டத்தை மீறுவதாக உள்ளது என இந்திய உச்ச நீதிமன்றம் கருத்து தெரிவித்துள்ளது..
# தமிழ்ப்பாடி

**தமிழ்ப்பாடி** (*Tamilpadi*) என்பது இந்திய ஒன்றியம், தமிழ்நாட்டின், விருதுநகர் மாவட்டம், திருச்சுழி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது திருச்சுழி சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.
# தமிழ்ப்பாடி

## அமைவிடம்

இந்த ஊரானது மாவட்ட தலைநகரான விருதுநகரில் இருந்து 34 கிலோமீட்டர் தொலைவிலும், திருச்சுழியில் இருந்து 3 கிலோமீட்டர் தொலைவிலும், மாநிலத் தலைநகரான சென்னையில் இருந்து 531 கிலோமீட்டர் தொலைவிலும் உள்ளது.
# மாணிக்கிய வம்சம்

மன்னர் இராசதர் மாணிக்கியாவின் நாணயங்கள், ஆண்டு (1586-1599)]]  
வரைபடம், ஆண்டு 1909]]
**மாணிக்கிய வம்சம்** ( *Manikya dynasty* ) என்பது துவிப்ரா இராச்சியத்தின் ஆளும் வீடாக இருந்தது. பின்னர் சுதேச திரிபுரா இராச்சியமாகவும், தற்போது இந்திய மாநிலமான திரிபுராவாகவும் ஆனது. 15-ஆம் நூற்றாண்டின் முற்பகுதியில் இருந்து, வம்சம் அதன் உச்சத்தில் இந்திய துணைக் கண்டத்தின் வடகிழக்கில் ஒரு பெரிய பகுதியைக் கட்டுப்படுத்தியது. பிரித்தானிய பேரரசின் செல்வாக்கின் கீழ் வந்த பிறகு, வங்காளதேசத்தில் உள்ள "கொமில்லா" மற்றும் "சிட்டகாங் மலைப்பாதைகள்" இராச்சியத்தின் சில பகுதிகளை இழந்தது.  
1761 ஆம் ஆண்டில், நிலப்பிரபுத்துவவாதிகளாக இருந்த இவர்கள் ஒரு சுதேச அரச ஆட்சியாளர்களாக மாறினார்கள். இருப்பினும் மாணிக்கியர்கள் 1949 வரை இப்பகுதியின் கட்டுப்பாட்டை வைத்திருந்தனர். பின்னர், இது இந்தியாவுடன் இணைந்தது.
# மாணிக்கிய வம்சம்

## வரலாறு

திரிபுராவின் அரசர்களின் சரித்திரமான *ராஜ்மாலா* சந்திர குலத்திலிருந்து ஒரு வம்சாவளியைக் கண்டுபிடித்தது. வங்காள சுல்தானால் அங்கீகாரம் வழங்கப்பட்ட பிறகு முதல் மாணிக்கிய அரசர் என்று கூறப்படும் இரத்னா பா என்ற மன்னனின் ஏற்றம் வரை திரிபுராவின் 185 மன்னர்களின் உடைக்கப்படாத வரிசையாகும். இருப்பினும், ஆரம்ப மாணிக்கிய ஆட்சியாளர்களின் வம்சாவளி மற்றும் காலவரிசையில் *ராஜ்மாலா* தவறாகப் புரிந்து கொள்ளப்பட்டதாக இப்போது நம்பப்படுகிறது. முதல் வரலாற்று மாணிக்கியா உண்மையில் மகா மாணிக்கியா, 1400 களின் முற்பகுதியில் அண்டை பழங்குடியினர் மீது ஆதிக்கம் செலுத்திய பின்னர் இராச்சியத்தை நிறுவிய திரிபுரி தலைவரானார் என்று நாணயவியல் சான்றுகள் தெரிவிக்கின்றன. இந்த மன்னர் பின்னர் "மாணிக்கியா" என்ற பட்டத்தை வங்காளத்தின் மீதான வரலாற்று வெற்றியின் நினைவாகப் பெற்றார். அவருடைய சந்ததியினரால் இந்தப் பெயர் தொடரப்பட்டது.  
இந்திய துணைக் கண்டத்தில் பிரித்தானியர்களின் ஆட்சியின் போது, மாணிக்கிய மன்னர், கொமில்லா மற்றும் சிட்டகாங் மலைப் பகுதிகள் போன்ற சில பகுதிகளை ஆங்கிலேயர்களிடம் இழந்தார். அவை அவர்கள் வெளியேறிய பிறகு மீண்டும் பெறப்படவில்லை.
# மாணிக்கிய வம்சம்

## இராணுவ வெற்றி

மகா மாணிக்கியாவின் ஆரம்பகால வாரிசுகள் கணிசமான இராணுவ வெற்றியை அடைந்தனர். வங்காளம், அசாம் மற்றும் மியான்மரின் நிலப்பகுதிகளை கைப்பற்றினர். திரிபுரா 16 ஆம் நூற்றாண்டில் தான்ய மாணிக்கியா மற்றும் இரண்டாம் விசய மாணிக்கியா போன்ற முக்கிய மன்னர்களின் கீழ் அதன் உச்சத்தை அடைந்தது. அதன் நிலங்கள் வடக்கே காரோ மலைகள் முதல் தெற்கே வங்காள விரிகுடா வரை நீண்டிருந்தது. ஒரு இந்து இராச்சியத்தின் மன்னர்களாக, மாணிக்கியர்கள் வங்காளத்தின் தொடர்ச்சியான முஸ்லிம் ஆட்சியாளர்களுடன் ஒரு போட்டியை வளர்த்துக் கொண்டனர். 17-ஆம் நூற்றாண்டின் முற்பகுதியில் முகலாய ஆட்சியின் கீழ் கொண்டுவரப்படுவதற்கு முன்பு சுல்தான்கள், ஆளுநர்கள் மற்றும் நவாப்களுடன் மோதலில் ஈடுபட்டு வந்தனர். முகலாய சக்தி குறைந்து போனதால், வங்காளத்துடனான விரோதம் மீண்டும் வெடித்தது. இது மாணிக்கியர்களை உதவிக்காக முதலில் ஆங்கிலேயர்களை அணுகத் தூண்டியது. 1761 ஆம் ஆண்டில், திரிபுரா பிரித்தானிய செல்வாக்கிற்கு அடிபணிந்து, சுதேசப் பாதுகாவலராக மாறியது. இருப்பினும் இப்பகுதியின் கட்டுப்பாடு மாணிக்கிய வம்சத்தின் கீழ் தொடர்ந்து இருந்தது.  
1870 ஆம் ஆண்டில், வீர் சந்திர மாணிக்கியா அரியணையில் ஏறினார். அவரது ஆட்சிக் காலத்தில் தொடர்ச்சியான அரசியல் சீர்திருத்தங்களைத் தொடங்கினார். அவரது அரசாங்கத்தை பிரித்தானிய அமைப்பில் மாதிரியாகக் கொண்டார். வங்காளத்தின் கலாச்சாரத்தை தனது ஆட்சியின் கீழ் அரசவையில் ஏற்றுக்கொண்டார். மேலும், அவர் புகழ்பெற்ற கவிஞர் இரவீந்திரநாத் தாகூருடன் நட்பை வளர்த்துக் கொண்டார். 20 ஆம் நூற்றாண்டின் தொடக்கத்தில் கிழக்கு வங்காளம் மற்றும் அசாம் மாகாணத்தில் திரிபுரா சிலகாலம் இணைக்கப்பட்ட பிறகு, கடைசி மாணிக்ய மன்னரான மகாராஜா வீர் விக்ரம் கிசோர் தெபர்மா மாணிக்ய பகதூர் 1947 இல் இந்திய ஒன்றியத்தின் கீழ் இணையத் தேர்வு செய்தார். நவீன இந்திய தேசத்தில் திரிபுராவின் இறுதி ஏற்றம் இவரது விதவையான காஞ்சன் பிரவா தேவியால் கையெழுத்திடப்பட்டது. அவருக்குப் பதிலாக சிறுவயது கிரிட் விக்ரம் கிசோர், ஐந்து நூற்றாண்டுகளின் மாணிக்கியா ஆட்சியை முடிவுக்குக் கொண்டுவந்தார்.
# தமிழாக்குறிச்சி

**தமிழாக்குறிச்சி** (*Tamilakurichi*) என்பது இந்திய ஒன்றியம், தமிழ்நாட்டின், திருநெல்வேலி மாவட்டம், பாளையங்கோட்டை ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் திடியூர் ஊராட்சிக்கு உட்பட்டது.
# தமிழாக்குறிச்சி

## அமைவிடம்

இந்த ஊரானது மாவட்ட தலைநகரான திருநெல்வேலியில் இருந்து 13 கிலோமீட்டர் தொலைவில் உள்ளது.
# கோவிலூர் மடாலயம்

**கோவிலூர் மடாலயம்** என்னும் **கோவிலூர் வேதாந்த மடம்** சிவகங்கை மாவட்டம் காரைக்குடியின் அருகேயுள்ள கோவிலூரில் உள்ளது
# கோவிலூர் மடாலயம்

## வேதாந்த மடம்

சைவமும் தமிழும் உயர்ந்து விளங்கிய செட்டிநாட்டில் கி.பி 1818-ல் வேதாந்தத்தை தமிழில் பயிற்றுவிக்க ஒரு வேதாந்த மடத்தை **சீர்வளர்சீர் முக்திராமலிங்க ஞானதேசிக சுவாமிகள்** கோவிலூரில் உருவாக்கினார். நாட்டுக்கோட்டை நகரத்தார் மரபில் உதித்த இவர், ஞானமார்க்கத்தில் ஈடுபட மனப்பக்குவமே தகுதி எனவும், வேதாந்தத்தில் நிறைவு பெற சாதி, மதம், குலம் சம்பிரதாயங்கள் தடையில்லை என்றும், பக்தியே முக்திக்கு வழி என்றும் உபதேசித்தார். இவர் மூலம் பல அன்பர்கள் வேதாந்தம் கற்றுத்தேர்ந்தனர். இவர் அனைவராலும் **ஆண்டவர்** என்று அன்புடன் அழைக்கப்பெற்றார். வேதாந்த வடமொழி நூல்களை எல்லோரும் எளிதாகப் படித்துப் பக்குவம் பெறவேண்டும் என விரும்பினார், எனவே அவரே வடமொழி நூல்களையெல்லாம் தமிழில் மொழி மாற்றம் செய்து எளிய தமிழில் பாடம் சொல்லும் முறையை ஏற்படுத்தினார்.
# கோவிலூர் மடாலயம்

## பெயர் காரணம்

இந்த ஊர் இருநூறு ஆண்டுகளுக்கு முன்பு வரை இது "**கழனிவாயில்**" என்று அழைக்கப்பட்டு வந்துள்ளது. இங்கே பழுதடைந்திருந்த திருநெல்லை நாயகி உடனாய கொற்றவாளீசுவரர் திருக்கோயிலை கி.பி1818-ல் கோவிலூர் ஆண்டவர் ஸ்ரீ-ல-ஸ்ரீ முக்திராமலிங்க ஞானதேசிக சுவாமிகள்சீர்திருத்தி, வேதாந்த மடாலயத்தை நிறுவி தமிழில் வேதாந்த நூல்களையும் ஞான வாசிட்டம் முதலியவற்றையும் கற்பிக்கத் தொடங்கினார். கோவிலை மையமாக வைத்து ஊர் உருவானதால் அது முதல் இது **கோவிலூர்** என்று அழைக்கப்பட்டு வருகிறது
- ஸ்ரீலஸ்ரீ முத்துராமலிங்க ஆண்டவர் மழலையர் தொடக்கப் பள்ளி
- நாச்சியப்ப சுவாமிகள் பல்தொழில் நுட்பக் கல்லூரி
- கோவிலூர் ஆண்டவர் மெட்ரிக் மேல்நிலைப் பள்ளி
- கோவிலூர் ஆண்டவர் சமூதாயக் கல்லூரி
- நாச்சியப்ப சுவாமிகள் கலை மற்றும் அறிவியல் கல்லூரி
- கோவிலூர் ஆண்டவர் உடற்கல்வி மற்றும் விளையாட்டு அறிவியல் கல்லூரி
# ஆகார்

**ஆகார்** அல்லது **ஹாஜர் (அலை)** (இசுலாமிய பார்வையில்) என்பவர் எகிப்திய பெண் மற்றும் இஸ்ரயேல் மக்களின் முதுபெரும் தந்தையர்களில் மூவரில் முதலாமானவரான ஆபிரகாமின் இரண்டாவது மனைவியும், இஸ்மவேலியர்களின் மூதாதையராகக் கருதப்படும் இசுமவேலின் தாயும் ஆவார். . மேலும் இவரைப் பற்றி பழைய ஏற்பாடு மற்றும் திருக்குர்ஆன் ஆகியவற்றில் விவரிக்கப்பட்டுள்ளது.
# ஆகார்

## வாழ்க்கைச் சுருக்கம்

ஆகாரின் வாழ்க்கைக் குறிப்புகள் யூத புனித நூலான டனாக் மற்றும் கிறிஸ்தவ புனித நூலான விவிலியத்தின் தொடக்க நூல் அதிகாரம் 16, 21 மற்றும் 25 இல் குறிப்பிடப்பட்டுள்ளது.  
விவிலியத்தின் பழைய ஏற்பாடு மற்றும் திருக்குர்ஆன்னிலும் கூறப்பட்டுள்ளபடி, ஆகார் ஆபிராமின் மனைவி சாராளுக்கு மகப்பேறு இல்லாததால் தனது எகிப்திய பணிப்பெண்ணான ஆகாரைத் ஆபிராமுக்கு மனைவியாகக் கொடுத்தார். அவர் ஆகாருடன் உறவு கொண்டபின் அவள் கருவுற்றாள். தேவத் தூதனானவர் ஆகாரை நோக்கி, உன் சந்ததியை மிகவும் பெருகப்பண்ணுவேன். அது பெருகி எண்ணி முடியாததாயிருக்கும் என்றார். பின்னும் தேவதூதனானவர் அவளை நோக்கி நீ கர்ப்பவதியாயிருக்கிறாய், நீ ஒரு குமாரனைப் பெறுவாய். அவனுக்கு இஸ்மவேல் என்று பேரிடுவாயாக என அறிவித்தார். அதே போல் ஆகார் தனது எண்பத்தாறாவது வயதில் ஆபிராமுக்கு ஒரு குமாரனைப் பெற்றெடுத்தாள். தேவதூதர் முன் அறிவித்தபடியே, ஆகார் பெற்ற தம் மகனுக்கு ஆபிராம் இசுமவேல் என்று பெயரிட்டார். சில காலத்துக்குப் பின்பு ஆகாரின் மகன் இசுமவேல், சாராளின் மகனான ஈசாக்கை பரியாசம் பண்ணுகின்றதைக் கண்ட சாராள், ஆபிரகாமிடம் இந்த அடிமைப் பெண்ணின் மகன் இசுமவேல் என் குமாரனாகிய ஈசாக்கோடே இனக்கமாகயிருப்பதில்லை, இந்த அடிமைப்பெண்ணையும் அவள் மகனையும் இங்கேயிருந்து துரத்திவிடும் என்றாள். மேலும் ஆபிரகாம் தன் மகன்களைக் குறித்துச் சொல்லப்பட்ட இந்தக் காரியம் ஆபிரகாமுக்கு மிகவும் துக்கமாயிருந்தது. அப்பொழுது கடவுள் ஆபிரகாமை நோக்கி, ஆகாரின் மகனும் உன் வித்தாயிருக்கிறபடியால், அவனையும் மிகப்பெரும் சாதியாக்குவேன் என்றார். மறுநாள் அதிகாலையில் ஆபிரகாம் எழுந்து, உண்ண உணவும் ஒரு துருத்தியில் தண்ணீரையும் எடுத்து, ஆகார் மற்றும் மகன் இசுமவேலிடம் கொடுத்து அங்கிருந்து அனுப்பிவிட்டான். அவள் புறப்பட்டுப்போய், பீர்சேபா என்னும் வனாந்திரத்திர்க்குச் சென்றால். அந்த பாலைவனத்தில் தண்ணீர் பற்றாக்குறையால், தாய் மற்றும் மகன் இருவரும் மிகுந்த தாகத்திற்க்கு உள்ளானார்கள். இதனால், ஆகார் தனது மகனுக்காக தண்ணீரைத் தேடி சஃபா மற்றும் மர்வா மலைகளுக்கு இடையே ஓடினார். பிறகு அங்கு ஒரு தேவதூதன் அவள் முன் தோன்றினார். அவர் அவளுக்கு உதவினார் மற்றும் கடவுள் இஸ்மவேலின் அழுகையைக் கேட்டதாகவும், அவர்களுக்கு தண்ணீர் கொடுப்பதாகவும் கூறினார். அந்த நேரத்தில், கடவுள் தரையில் இருந்து ஒரு நீரூற்றை உண்டாக்கினார், இதுவே தற்போது சம் சம் கிணறு என்று இசுலாமியர்கள் நம்புகின்றனர். இன்று வரையிலும் மக்கா முழுவதும் ஒரு நாளைக்கு முப்பது இலட்சம் பேரின் தண்ணீர் தாகம் தீர்க்கும் நீர்நிலையாக உள்ளது. பின்பு ஆகாரும் இசுமவேலும் பரான் பாலைவனத்தில் குடியேறினர். அவன் வளர்ந்து வனாந்தரத்திலே குடியிருந்து, வில்வித்தையிலே வல்லவனானான். அவன் பாரான் வனாந்தரத்திலே குடியிருக்கையில், ஆகார் இசுமவேலை ஒரு எகிப்தியப் பெண்ணுக்கு திருமணம் செய்து வைத்தார்.
# ஆகார்

## ஆய்வுகளின் அடிப்படையில்

இசுலாமிய புனித நூலான குர்ஆனில் ஆகாரின் பெயரோ அல்லது கதைகள் பற்றிய நேரடிக் குறிப்புகள் எதுவும் இல்லை என்றாலும் ஹதீஸ் தொகுப்புகள் மற்றும் அறிஞர்களின் புத்தகங்களில் பல முறை குறிப்பிடப்பட்டுள்ளது. மேலும் பல இசுலாமிய மற்றும் யூத ஆதாரங்கள் ஆகார் ஒரு இளவரசி என்று கூறுகின்றன. மிட்ராசின் பெரேஷித் ரப்பா மற்றும் சில இசுலாமிய இலக்கியங்களில் ஆகார் பண்டைய எகிப்தை ஆண்டு வந்த ஆட்சியாளர்களில் ஒருவரான பார்வோனின் மகள் என்று குறிப்பிடுகின்றன. இன்னும் சில கருத்தானது ஆகார் சலே தீர்க்கதரிசி அவர்களின் வழித்தோன்றல்களில் வந்த மக்ரிபு அரசனின் மகள் என்று கூறியது. இசுமவேல் முஹம்மது நபி அவர்களின் மூதாதையராகக் கருதப்படுகிறார், ஆகார் ஓரிறைக் கொள்கையுடையவர் என்பதால் இசுலாத்தில் இவரைத் தாய்வழிமரபாக ஏற்றுக்கொள்கின்றது.
# ஹதிகா கியானி

**ஹதிகா கியானி** ( பஞ்சாபி மற்றும் ஒரு பாகிஸ்தான் பாடகர், பாடலாசிரியர், கிதார் கலைஞர், இசையமைப்பாளர், நடிகை மற்றும் பரோபகாரர் ஆவார். அவர் பல உள்ளூர் மற்றும் சர்வதேச விருதுகளைப் பெற்றுள்ளார். மேலும் ராயல் ஆல்பர்ட் ஹால் மற்றும் தி கென்னடி சென்டரில் நிகழ்ச்சிகள நடத்தியுள்ளார். உருது மற்றும் பஞ்சாபி தவிர, அவர் பாஷ்டோ மொழியிலும் பல பாடல்களைப் பாடியுள்ளார்.  
2006 ஆம் ஆண்டில், இசைத் துறையில் அவர் செய்த பங்களிப்புகளுக்காக கியானி நான்காவது மிக உயர்ந்த பாக்கிஸ்தான் குடிமகனுக்கான விருதான தம்கா-இ-இம்தியாஸ் விருதைப் பெற்றார். 2010 ஆம் ஆண்டில், அவர் ஐக்கிய நாடுகளின் வளர்ச்சி திட்ட நல்லெண்ண தூதராக நியமிக்கப்பட்டார். பாகிஸ்தானில் ஐக்கிய நாடுகள் சபைக்கான நல்லெண்ண தூதரான முதல் பெண்மணி இவராவார்.  
2016 ஆம் ஆண்டில், நாட்டின் முன்னணி செய்திக் குழுவான *ஜாங் குரூப் ஆஃப் நியூஸ்பேப்பர்ஸ்* அவர்களின் "பவர்" பதிப்பின் ஒரு பகுதியாக, கியானி "பாகிஸ்தானின் மிகவும் சக்திவாய்ந்த மற்றும் செல்வாக்கு மிக்க பெண்கள்" என்று பெயரிடப்பட்டார்.
# ஹதிகா கியானி

## ஆரம்ப வாழ்க்கை மற்றும் தொழில்

கியானி ராவல்பிண்டியில் மூன்று உடன்பிறப்புகளில் இளையவராக பிறந்தார். அவரது அண்ணன் இர்பான் கியானி மற்றும் சகோதரி சாஷா ஆவர். அவருக்கு 3 வயதாக இருந்தபோது அவருடைய தந்தை காலமானார். இவரது தாயார், கவிஞர் கவார் கியானி, அரசு பெண்கள் பள்ளியின் முதல்வராக இருந்தார். அவரது இசைத் திறனைக் கண்டு, கவார் கியானியை பாகிஸ்தான் தேசிய கலைக் கழகத்தில் சேர்த்தார். அவர் தனது ஆசிரியரான மேடம் நர்கிஸ் நஹீத்திடம் இசையில் ஆரம்பக் கல்வியைப் பெற்றார்.  
விகார்-உன்-நிசா நூன் பெண்கள் உயர்நிலைப் பள்ளியில் படிக்கும் போது, கியானி துருக்கி, ஜோர்டான், பல்கேரியா மற்றும் கிரீஸ் ஆகிய நாடுகளில் நடைபெற்ற சர்வதேச குழந்தைகள் விழாக்களில் பாகிஸ்தானைப் பிரதிநிதித்துவப்படுத்தி, பல்வேறு பதக்கங்களை வென்றார். மேலும் உலகம் முழுவதும் ஆயிரக்கணக்கானோருக்கு நிகழ்ச்சிகளை வழங்கினார். சோஹைல் ராணாவின் குழந்தைகள் நிகழ்ச்சியான *ரங் பரங்கி துன்யா*, பி.டி.வி. தொலைக்கட்சியில் வாராந்திர இசை நிகழ்ச்சியின் ஒரு பகுதியாக கியானி இருந்தார்.  
எட்டாம் வகுப்பு படிக்கும் போது, கியானி தனது பிறந்த இடமான ராவல்பிண்டியில் இருந்து லாகூருக்கு<nowiki/>க் குடிபெயர்ந்தார். அங்கு உஸ்தாத் ஃபைஸ் அகமது கான் மற்றும் வாஜித் அலி நஷாத் ஆகியோரிடம் பாரம்பரிய பயிற்சியைத் தொடர்ந்தார். கியானி பாகிஸ்தானின் உயர்மட்ட கல்வி நிறுவனங்களிலான மகளிர் பல்கலைக்கழகத்திற்கான கின்னைர்ட் கல்லூரியில் உளவியலில் இளங்கலைப் பட்டமும், வரலாற்று அரசுக் கல்லூரி பல்கலைக்கழகத்தில் (லாகூர்) உளவியலில் முதுகலைப் பட்டமும் பெற்றார்.  
1990களின் முற்பகுதியில், *அங்கன் அங்கன் தாரே* என்ற குழந்தைகளுக்கான இசை நிகழ்ச்சியைத் தொகுத்து வழங்குவதற்காக கியானி தொலைக்காட்சிக்கு வந்தார். மூன்றரை வருட காலத்தில், புகழ்பெற்ற இசையமைப்பாளர் அம்ஜத் பாபியுடனும், பின்னர் இசையமைப்பாளர் கலீல் அகமதுவுடனும் இணைந்து நிகழ்ச்சியை தொகுத்து வழங்கும் போது குழந்தைகளுக்காக ஆயிரத்துக்கும் மேற்பட்ட பாடல்களைப் பாடியுள்ளார். இந்த நிகழ்ச்சியின் போது கியானி பாடிய பாடல்களின் எண்ணிக்கையின் காரணமாக, பி.டி.வி. சார்பாக நூர் ஜெஹான், நஹீத் அக்தர் மற்றும் மெஹனாஸ் போன்றோருடன் இணைந்து அவருக்கு "முதல்தரக் (A+) கலைஞர்" என்ற பட்டம் வழங்கப்பட்டது. கியானி என்டிஎம்மில் வீடியோ ஜங்ஷன் என்ற இசை விளக்கப்பட நிகழ்ச்சிக்கு தொகுப்பளராகவும் தோன்றினார்.  
கியானி 90 களின் முற்பகுதியில் குறிப்பாக அட்னான் சமி கான் நடித்த மற்றும் இசையமைத்த *சர்கம்* என்ற பிரவல பாகிஸ்தான் திரைப்படம் உள்பட நிறைய திரைப்படங்களுக்குப் பின்னணிப் பாடகராகப் பாடல்களைப் பாடத் தொடங்கினார். அதே ஆண்டில், சிறந்த பெண் பின்னணிப் பாடகிக்கான மதிப்புமிக்க நிகர் விருதுகள் உட்பட பல்வேறு விருதுகளை அவர் தனது பின்னணிப் பாடலுக்காகப் பெற்றார்.
# ஹதிகா கியானி

## திரைப்படவியல்

### திரைப்படங்கள்

| *போல்* | சுயமாக | அதிஃப் அஸ்லாமுடன் "ஹோனா தா பியார்" பாடலில் சிறப்புத் தோற்றம் | } |
| --- | --- | --- | --- |
# ஹதிகா கியானி

## திரைப்படவியல்

### தொலைக்காட்சி

| *சூர் க்ஷேத்ரா* | ஜூரி உறுப்பினர் | விருந்தினர் |  |
| --- | --- | --- | --- |
| *பாகிஸ்தான் சிலை* | நீதிபதி |  |  |
| *உதாரி* | போட்டியின் நடுவராக | சிறப்புத் தோற்றம் |  |
| *ஆப் கே சிதாராய்* | தொகுப்பாளர் | பேச்சு நிகழ்ச்சி |  |
| *ரகீப் சே* | சகினா | முன்னணி |  |
| *டோபாரா* | மெஹ்ருன்னிசா | முன்னணி |  |
| *பின்ஜ்ரா* | கதீஜா | முன்னணி | } |
# ஹதிகா கியானி

## *பாகிஸ்தான் ஐடல்*

*பாகிஸ்தான் ஐடல்* என்பது ஒரு பாகிஸ்தானிய இசைப் போட்டியாகும், இது சைமன் ஃபுல்லரால் உருவாக்கப்பட்ட *ஐடல்ஸ் உரிமையின்* ஒரு பகுதியாகும். மேலும் 19 என்டர்டெயின்மென்ட் மற்றும் ஃப்ரீமென்டில் மீடியாவிற்கு சொந்தமானதாகும். இது 2001 இல் பிரித்தானிய தொடரான *பாப் ஐடலில்* அறிமுகப்படுத்தப்பட்ட பழக்கமான நிகழ்நிரல் போட்டி வடிவத்தின் 50வது தழுவலாகும் இது பாகிஸ்தானின் பொழுதுபோக்கு சந்தைக்காக ஜியோ டிவியால் உருவாக்கப்பட்டது. இந்த நிகழ்ச்சி ஜூனூன் முன்னணி நாயகன் அலி அஸ்மத், நகைச்சுவை புஷ்ரா அன்சாரி மற்றும் கியானி ஆகியோரை நடுவர்களாகக் கொண்டு வந்தது. நிகழ்ச்சியின் முதல் நடப்பு பெரும் சர்ச்சைக்குள்ளானது.
# ஹதிகா கியானி

## *நடிப்பு வாழ்க்கை*

ஜனவரி 2021 இல், கியானி ஹம் டிவியின் நாடகமான ரகீப் சேயில் நௌமன் இஜாஸ், சானியா சயீத் மற்றும் இக்ரா அஜீஸ் ஆகியோருடன் இணைந்து நடிப்பதாகத் தெரிவித்தார். இந்த நாடகத்தை பீ குல் எழுத காஷிஃப் நிசார் இயக்கியுள்ளார். கியானி அவரது தாயார் கவார் கியானி எழுதிய பாடலைப் பாடி தயாரித்தார். கியானி நாடகத்தில் முன்னணி கதாநாயகியாக நடித்து சகினா என்ற ஒரு தாக்கப்பட்ட தாயாக சித்தரிக்கப்பட்டார். மேலும் நடிப்பிற்காக விமர்சன மற்றும் ரசிகர்களின் பாராட்டைப் பெற்றார். இந்த நாடகம் கியானிக்கு நடிப்புத் துறையில் முதல் விருதுகளைப் பெற்றுத்த்ந்தது. "2021 இன் சிறந்த நாடகங்களில்" ஒன்றாகக் குறிப்பிடப்பட்டது. 2022 இல், கியானிக்கு சிறந்த நடிகைக்கான விருது வழங்கப்பட்டது. சகினாவாக ரகீப் சே-யில் நடித்ததற்காக 21வது லக்ஸ் ஸ்டைல் விருதுகளில் விமர்சகர்கள் தேர்வு மூலம் நடிகை விருது கிடைத்தது.  
கியானியின் இரண்டாவது நாடகம் அக்டோபர் 2021 இல் திரையிடப்பட்டது. இதில் கியானி பிலால் அப்பாஸ் கானுடன் ஜோடி சேர்ந்தார். இந்த நாடகத்தை சர்வத் நசீர் எழுதி டேனிஷ் நவாஸ் இயக்கினார். ஹம் டிவிக்காக மோமினா துரைட் புரொடக்ஷன்ஸ் இதைத் தயாரித்தது. டான் நாளிதழ் இந்த நாடகம் "பாகிஸ்தானிய நாடகங்களில் 'முன்னணி பெண்' என்பதை மறுவரையறை செய்யும் முயற்சி" என்று எழுதியது. நாடகம் அதன் கதைக்களம் மற்றும் மெஹ்ருவாக கியானியின் நடிப்பிற்காக விமர்சனமும் மற்றும் ரசிகர்களின் பாராட்டையும் பெற்றது. தோபாரா தரவரிசையில் தொடர்ந்து முதலிடத்தைப் பிடித்தது. பிப்ரவரி 2021 இல் 8.8 மதிப்பீட்டில் எப்போதும் இல்லாத அளவிற்கு உயர்ந்திருந்தது.  
டிசம்பர் 2021 இல், கியானி ARY டிஜிட்டலுக்கான "பின்ஜ்ரா" என்ற தலைப்பில் தனது மூன்றாவது திரக்கதையை ஒப்பந்தமிட்டார். 2021 ஆம் ஆண்டின் தொடக்கத்தில் மார்பக புற்றுநோயால் உயிரை இழந்த அஸ்மா நபீல் எழுதிய கடைசி திரைக்கதை இதுவாகும். இந்த நாடகம் ஷாஜியா வஜாஹத் மற்றும் வஜஹத் ரவுஃப் ஆகியோரால் தயாரிக்கப்படும் 2022 இல் ஒளிபரப்பப்படும் என்று எதிர்பார்க்கப்படுகிறது
# ஹதிகா கியானி

## தனிப்பட்ட வாழ்க்கை

கியானி தனது தாயார் கவார் கியானியின் ஒரே பராமரிப்பாளராக இருந்தார், அவர் 2006 முதல் முடங்கிப்போய் அக்டோபர் 14, 2022 அன்று காலமானார். கவாரின் மறைவுக்குப் பிறகு, கியானியின் "பூஹே பரியன்" மற்றும் ஹம் டிவிக்கான கியானி & அதிஃப் அஸ்லாம் ஒத்துழைப்பு உள்ளிட்ட "பாகிஸ்தான் இசை வரலாற்றில் மிகப்பெரிய பாடல்களை" எழுதியவர் என்பதால், பொழுதுபோக்குத் துறையும் நாடும் அவரது இழப்பை இரங்கல் தெரிவித்ததாகத் தெரிவிக்கப்பட்டது. ஆஸ் பாஸ்"  
கியானி 2005 ஆம் ஆண்டு நிலநடுக்கத்திற்குப் பிறகு எதி அறக்கட்டளையிலிருந்து 2005 ஆம் ஆண்டில் தனது மகன் நாட்-இ-அலியை தத்தெடுத்தார். பின்னர், அவர் இங்கிலாந்தைச் சேர்ந்த ஆப்கானிஸ்தான் தொழிலதிபர் சையத் ஃபரீத் சர்வாரியை மணந்தார். 2008 இல், அவர் சர்வாரியை விவாகரத்து செய்தார்.
# ஹதிகா கியானி

## பணி

- *ராஸ்* – 1995
- *ரோஷ்னி* – 1998
- *ரங்* - 2002
- *ரஃப் கட்* - 2007
- *ஆஸ்மான்* – 2009
- *வாஜ்ட்* – 2017
- *வாஸ்ல்* – 2022
# ஹதிகா கியானி

## விருதுகள் மற்றும் பரிந்துரைகள்

****நிகர் விருதுகள்****  
| **1995** | சிறந்த பின்னணிப் பாடகர் | சர்கம் |  |
| --- | --- | --- | --- |
| **வஹீத் முராட் விருது** |  |  |  |
| **1995** | சிறந்த புதிய திறமையாளர் | &nbsp;– |  |
| தொலைக்காட்சிக்கான சிறந்த பெண் பாடகர் | &nbsp;– |  |  |
| ** என் டி எம் விருதுகள்** |  |  |  |
| **1995** | பார்யாளர்கள் தேர்வு - சிறந்த பெண் பாடகர் | நுசுரத் பதே அலி கான் ஆண்களுக்கான பரிசைப் பெற்றார் |  |
| **பாகிஸ்தான் இசைத் துறை விருதுகள்** |  |  |  |
| **1996** | சிறந்த பெண் பாடகர் | &nbsp;– |  |
| சிறந்த பாடல் தொகுப்பு | "ராஸ்" |  |  |
| **பி டி வி விருதுகள்** |  |  |  |
| **2000** | சிறந்த பெண் பாடகர் | &nbsp;– |  |
| **2010** | &nbsp;– | பி டி வி மற்றும் பாகிஸ்தானி இசைக்கான பங்களிப்பிற்காக கௌரவம் செய்யப்பட்டது | கௌரவம் |
| - | **இன்டஸ் இசை விருதுகள்** |  |  |
| **2004** | சிறந்த பெண் பாடகர் | &nbsp;– |  |
| **2005** | சிறந்த பெண் பாடகர் | &nbsp;– |  |
| **சிறப்பான பெண்களுக்கான விருதுகள்** |  |  |  |
| **2005** | பாப் மற்றும் மெல்லிசைக்கான விருது | &nbsp;– |  |
| **பாக்கித்தான் அரசு** |  |  |  |
| **2006** | டம்கா-இ-இம்தியாஸ் | &nbsp;– | விருதளிக்கப்பட்டது |
| **தி மியூசிக் விருதுகள்** |  |  |  |
| **2008** | சிறந்த ஆங்கிலப் பாடல் | லிவிங் திஸ் லை" அமீர் ஜக்கி யுடன் |  |
| மிகவும் தேடப்படும் பெண் | &nbsp;– |  |  |
| **ஆக் டிவி** |  |  |  |
| **2009** | இம்மாததிற்கான சிறந்த கலஞர் | &nbsp;– |  |
| **பாகிஸ்தான் ஸ்டைல் விருதுகள்** |  |  |  |
| **2010** | ஸ்டைலிஷ் பாடகர் பெண் Female | &nbsp;– |  |
| **எம் டி வி பாகிஸ்தான் விருதுகள்** |  |  |  |
| **2009** | Best Video | "இஸ் பார் மிலோ" (இயக்குநர் ஜமிக்க்கு விருதளிக்கப்பட்டது) |  |
| **2012** | சிறந்த இசை நாடகம் | &nbsp;– |  |
| ஆண்டின் சிறந்த இசை | சோஹைப் மன்சூலின் போல்- ல் தில் ஜானியா |  |  |
| **டி வி ஒன்** |  |  |  |
| **2009** | சிறந்த பெண் பாடகர் | &nbsp;– | } |
# மனபாச குருபரா

**மானபசா குருபரா** என்பது இந்தியாவின் ஒடிசா மாநிலத்தில் உள்ள ஒடியா இந்துக்களால் கொண்டாடப்படும் ஒரு திருவிழா ஆகும். ஆந்திரப்பிரதேசம், சத்தீஸ்கர், தெற்கு ஜார்க்கண்ட் மற்றும் தென்மேற்கு வங்காளத்தில் வாழும் ஒடிய மக்களும் இவ்விழாவை சிறப்பாக கொண்டாடுகிறார்கள். இத்திருவிழாவில் மகாலக்ஷ்மி தேவியே பிரதான தெய்வம். தேவி, ஒவ்வொரு வீட்டிலும் வந்து துன்பம் நீக்கி இன்பத்தை அளிப்பாள் என்பது மக்களின் நம்பிக்கை.மார்கழி மாதம் ஒவ்வொரு வியாழன் அன்றும் இவ்விழா நடைபெறுகிறது.  
லட்சுமி தேவி சுத்தமான வீடுகளுக்கு செல்லவே விரும்புவதாக நம்பப்படுகிறது, எனவே அனைத்து பெண்களும் தங்கள் வீடுகளை சுத்தம் செய்து பின்னர் வீட்டை ஜோதி சிட்டா எனப்படும் மாவுக்கோலம் இட்டு தேவியை வரவேற்கும் பொருட்டு தங்கள் வீடுகளை அலங்கரிக்கிறார்கள். கிராமத்தின் மிக அழகான வீட்டிற்கு லட்சுமி தேவி வருகை தருவதோடு, அந்த வீட்டில் உள்ளவர்களுக்கு பணமும் செழிப்பும் கிடைக்கும் என்று நம்பப்படுகிறது.
# மனபாச குருபரா

## வரலாறு

இந்த திருவிழா லக்ஷ்மி புராணத்தில் உள்ள லட்சுமி தேவியின் புராணத்தை அடிப்படையாகக் கொண்டது. இந்த புராணத்தில், ஒருமுறை லக்ஷ்மி தேவி, தாழ்த்தப்பட்ட சாதிப் பெண்ணான ஷ்ரியாவைச் சந்தித்தாள், அதற்காக ஜெகநாதரின் அண்ணன் பலராம் லட்சுமியிடம் கோபமடைந்தார், இதனால் லட்சுமி இந்தியாவின் நான்கு புனித ஸ்தலங்களில் ஒன்றான பூரியில் உள்ள ஜகன்னாதர் கோயிலில் இருந்து வெளியேற்றப்பட்டார். லக்ஷ்மி கோவிலை விட்டு வெளியேறி, தனது கணவனையும் மூத்த மைத்துனரையும் உணவு, தண்ணீர் அல்லது தங்குமிடம் இல்லாமல் நீண்டகால சோதனையை அனுபவிக்கும்படி சபித்து அவமானத்திற்குப் பழிவாங்குகிறார். இது அந்த காலத்தில் சமூகத்தில் நிகழ்ந்த தீண்டாமை கொடுமையை விவரிக்கிறது. அப்படி வெளியேற்றப்பட்ட லட்சுமி தேவியை ஓடிய மக்கள் ஒவ்வொருவரும் தங்கள் வீடுகளில் ஏற்றுக்கொண்டு உணவளித்து வருவது என்பது சடங்காகும். இது சமூகத்தில் நிலவும் தீண்டாமைக் கொடுமைகளுக்கு எதிராக புராணம் குரல் எழுப்புகிறது. மேலும் இது பெண்ணியத்தின் முக்கியத்துவத்தையும் வலியுறுத்துகிறது, மேலும் ஆண் மேலாதிக்கத்தை எதிர்க்க பெண் சக்திக்கு அதிகாரம் அளிக்கிறது. இந்த லட்சுமி புராணத்தின் படி, லட்சுமி தேவிக்கு மட்டுமே பூஜை செய்யப்படுகிறது.
# மேற்கு வங்காள திருவிழாக்களின் பட்டியல்

**மேற்கு வங்கம்** பல **விடுமுறை நாட்களையும்** **பண்டிகைகளையும்** கொண்டாடுகிறது. பெங்காலி பழமொழியான “பரோ மாசே தேரோ பர்போன்” (“பன்னிரண்டு மாதங்களில் பதின்மூன்று திருவிழாக்கள்”) என்ற சொலவடையில் இருந்து இம்மாநிலத்தில் பண்டிகைகள் மாதங்களை விட மிகுதியாக இருப்பதை அறிந்து கொள்ளலாம். பெங்காலி நாட்காட்டி முழுவதும், பல பண்டிகைகள் கொண்டாடப்படுகின்றன. துர்கா பூஜை மேற்கு வங்காளத்தில் உள்ள அனைத்து கொண்டாட்டங்களிலும் மிக முக்கியமானதாக கொண்டாடப்படுகிறது. மேற்கு வங்காளத்தின் முக்கிய பண்டிகைகளின் பட்டியல் இங்கே.
# மேற்கு வங்காள திருவிழாக்களின் பட்டியல்

## முக்கிய திருவிழாக்கள்

- கல்பதரு உட்சப் கல்பதரு உசப் - தக்ஷினேஷ்வர் மற்றும் கோசிபூர் உத்யன்பட்டியில் ஒவ்வொரு ஆண்டும் ஜனவரி 1ம் தேதி கல்பதரு தினமாக கொண்டாடப்படுகிறது.
- 21 பிப்ரவரி - பெங்காலி மொழி நாள் மொழி திபஸ்
- பொய்லா போயிஷாக் எண்பர்ஷ்
- குரு பூர்ணிமா குரு பூர்ணிமா
- பாய் ஃபோண்டா வை ஃபோண்டா
- காளி பூஜை காளி பூஜை
- லக்ஷ்மி பூஜை லக்ஷி பூஜா
- டோலியாத்ரா டோலயாத்ரா
- ஈத்-உல்-பித்ர் ரொஜார் ஈத்
- ஈத்-உல்-ஆதா பக்கரி ஈத்
- கணேஷ் சதுர்த்தி கணேஷ் சதுர்த்தி
-
- கௌரா பூர்ணிமா கௌர பூர்ணிமா
- விஸ்வகர்மா பூஜை பிஷ்வகர்மா பூஜை
- துர்கா பூஜை துர்காபூஜா
- இந்திய சுதந்திர தினம் சபாதீனதா தினங்கள்
- ஜகதாத்ரி பூஜை ஜகதாத்திரி பூஜா
- ஜன்மாஷ்டமி ஜன்மாஷ்டமி
- நந்தோத்சவ் நந்த் உசப்
- நஸ்ருல் ஜெயந்தி நஜருல் ஜெயந்தி
- பிரம்ம சமாஜத்தின் மகோத்சவ் மாக் உசப்
- மஹாலயா மஹாலயா
- மே தினம் மே தினங்கள்
- முஹர்ரம் மஹரம்
- பௌஷ் பர்பன் பௌஷ் பார்பன்
- பொய்லா ஃபால்குன் பயேலா பால்குன்
- ரவீந்திர ஜெயந்தி ரபீந்த்ர ஜெயந்தி
- ரவீந்திரநாத் தாகூர் அவர்களின் நினைவு தினம்.
- ஸ்ரீ ராமகிருஷ்ண ஜெயந்தி ராமகிருஷ்ண ஜெயந்தி
- ரதயாத்திரை ரத் யாத்ரா
- ராக்கி பந்தன் ராக்கி பந்தன்
- 26 ஜனவரி - குடியரசு தினம்
- சரஸ்வதி பூஜை சரஸ்வதி பூஜை
- கோஜாகரி லக்ஷ்மி பூஜை கோஜாகரி
- சிவராத்திரி சிபராத்திரி
- நேதாஜியின் பிறந்தநாள் நேதாஜி ஜெயந்தி
- சுவாமி விவேகானந்தரின் பிறந்தநாள் பிபெகானந்த் ஜெயந்தி
- ராமநவமி ராம் நபமி
- ராஸ்ஜத்ரா ராஸ் யாத்ரா
- ஜுலஞ்சத்ரா ஜுலன் யாத்ரா
- கிறிஸ்துமஸ் படோ டின்
# மேற்கு வங்காள திருவிழாக்களின் பட்டியல்

## மற்ற பண்டிகைகள்

- அக்ஷய திருதியை
- படு
- கந்தேஸ்வரி பூஜை
- குப்திபரா ரதயாத்திரை
- நபன்னா
- ஷக்த ராஷ்
- புத்த பூர்ணிமா
- ஜாமை சாஸ்தி
- லோகேநாத் பிரம்மச்சாரியின் நினைவுநாள்
- கங்கா தசரா
- கங்காசாகர் திருவிழா மற்றும் புனித யாத்திரை
- ஸ்னான யாத்திரை
- பிபத்தரினி பிராதா
- ஜூலன் யாத்ரா
- பிரம்ம சமாஜத்தின் பத்ரோத்ஸவ்
- விஸ்வகர்மா பூஜை
- அன்னக்குட் உட்சப்
- கார்த்திகை பூஜை
- இது பூஜை
- பாசந்தி பூஜை
- சரக் பூஜை
- மகேஷ் ரதயாத்திரை
- கஜன்
- புனித வெள்ளி
- பசந்த உத்சவ்
# இராஜ்கிர் திருவிழா

## கண்ணோட்டம்

1986ஆம் ஆண்டு ஏப்ரல் 4ஆம் தேதி இராஜ்கிரின் சுவர்ண பதர் பகுதியில் அப்போதைய பீகார் முதலமைச்சர் பிந்தேஸ்வரி துபே இந்த விழாவைத் தொடங்கி வைத்தார்.  
2017-ல், இராஜ்கிர் விழா நவம்பர் 25 முதல் 27 வரை நடைபெற்றது.
# இராஜ்கிர் திருவிழா

## அண்மைக்கால நிகழ்வுகள்

2019ஆம் ஆண்டின் வெற்றிகரமான இராஜ்கிர் திருவிழாவிற்குப் பிறகு, கோவிட்-19 பெருந்தொற்று காரணமாக 2020ஆம் ஆண்டின் இராஜ்கிர் திருவிழா இரத்து செய்யப்பட்டது. பீகார் மாநில சுற்றுலாத் துறையினால் நடத்தப்படும் ஒரு உணவக மேலாளர் முகேஷ் குமார் கூறுகையில், 2020ஆம் ஆண்டிலும், கோவிட் காரணமாக பெரும்பாலான மாநில சுற்றுலா நிகழ்ச்சிகள் இரத்து செய்யப்பட்டன. இதில் "புத்த பூர்ணிமா, இராஜ்கிர் திருவிழா மற்றும் சோனேபூர் கண்காட்சி போன்ற நிகழ்வுகள் ரத்து செய்யப்பட்டன," என்று கூறினார்.  
இராஜ்கிர் திருவிழா 2022ஆம் ஆண்டு நவம்பர் மாதம் 29 திசம்பர் 1 வரை மூன்று நாட்கள் நாளந்தாவில் நடைபெற்றது. இதில் ஏராளமான இலக்கியவாதிகள், கலைஞர்கள் மற்றும் உள்ளூர் மற்றும் வெளியூர் மக்கள் கலந்து கொண்டனர். இந்த முறை இந்த திருவிழா விவசாயிகளுக்கு மிகவும் சிறப்பு வாய்ந்தது. இதனால் நாட்டின் ஒவ்வொரு மூலையிலிருந்தும் ஏராளமான விவசாயிகள் இராஜ்கிர் கண்காட்சிக்கு வந்தனர்.  
இராஜ்கிர் நடன விழா 2023 வரும் அக்டோபர் 24 ஞாயிறு முதல் அக்டோபர் 26 செவ்வாய் வரை நடைபெறும்.
# கர்ச்சி பூசை

**கர்ச்சி பூசை** என்பது இந்தியாவின் திரிபுராவில் இருந்து ஒரு இந்து பண்டிகையாகும். ஜூலை அல்லது ஆகஸ்டில் அகர்தலாவில் நடத்தப்படும் இந்த திருவிழாவில் திரிபுரி மக்களின் வம்ச தெய்வங்களான பதினான்கு கடவுள்களின் வழிபாடு அடங்கும். கர்ச்சி பூசை திரிபுராவில் மிகவும் பிரபலமான பண்டிகைகளில் ஒன்றாகும். இது ஒரு வார காலம் கொண்டாடப்படும் அரச பூசையாகும், இது ஜூலை மாதத்தில் அமாவாசையின் எட்டாவது நாளில் ஆரம்பிக்கப்படுகிறது மற்றும் ஆயிரக்கணக்கான மக்களை ஈர்க்கிறது. பதினான்கு கடவுள்களின் கோவில் வளாகத்தில் உள்ள அகர்தலாவில் (புரான் அகர்தலா) இந்த விழா கொண்டாடப்படுகிறது. இந்த பூசையுடன் தொடர்புடைய பல்வேறு புராணக்கதைகள் உள்ளன.
# கர்ச்சி பூசை

## வரலாறு

"கர்ச்சி" என்ற வார்த்தை "கியா" என்ற வார்த்தையிலிருந்து உருவானது, அதாவது "பூமி". கர்ச்சி பூஜை அடிப்படையில் பூமியை வணங்குவதற்காக செய்யப்படுகிறது. அனைத்து சடங்குகளும் பழங்குடி வம்சாவளியைச் சேர்ந்தவை, இதில் பதினான்கு கடவுள்கள் மற்றும் பூமி தாயை வணங்குவதும் அடங்கும். இந்த பூஜை பாவங்களை போக்கவும், தாய் பூமியின் மாதவிடாய்க்கு பிந்தைய கட்டத்தை சுத்தம் செய்யவும் செய்யப்படுகிறது. இவ்வாறு தொடர்ந்து ஏழு நாட்கள் பூஜை செய்யப்படுகிறது. பூஜை நாளில், பதினான்கு கடவுள்களை " சாய்த்ரா " நதிக்கு "சந்தை" உறுப்பினர்கள் கொண்டு செல்கின்றனர். தேவர்கள் புனித நீரில் குளித்து மீண்டும் கோவிலுக்கு அழைத்து வரப்படுகின்றனர். அவர்கள் மீண்டும் கோவிலில் பூஜை செய்து, மலர்கள் மற்றும் படையல்களை வழங்குவதன் மூலம் பூசிக்க படுகிறார்கள் . இந்த திருவிழாவில் ஆடு மற்றும் புறாக்களை பலியிடும் விலங்கு பலியும் ஒரு முக்கிய பகுதியாகும், மக்கள் இனிப்புகளையும் பலி இறைச்சியையும் கடவுளுக்கு படைக்கிறார்கள். பழங்குடியினர் மற்றும் பழங்குடியினர் அல்லாதவர்கள் இருவரும் கலந்துகொண்டு, பண்டிகை மனநிலையில் திருவிழாவைக் கொண்டாடுகிறார்கள். இந்த நேரத்தில் ஒரு பெரிய கண்காட்சி மற்றும் கலாச்சார நிகழ்ச்சிகளுடன் மாநிலத்தின் பல்வேறு பகுதிகளில் ஏற்பாடு செய்யப்பட்டுள்ளன.
# கர்ச்சி பூசை

## சடங்குகள்

15 நாட்கள் "அமா பேச்சி"க்குப் பிறகு கர்ச்சி பூஜை செய்யப்படுகிறது. திரிபுரி புராணங்களின் படி, "அமா பேச்சி" என்பது தாய் தெய்வம் அல்லது பூமி தாயின் மாதவிடாய், மேலும் இந்த நேரத்தில் திரிபுரா முழுவதும் யாருமே உழவு செய்வதோ, கட்டிடம் கட்டுவதோ கிடையாது. திரிபுரி மக்களில் மாதவிடாய் புனிதமற்றதாகக் கருதப்படுகிறது மற்றும் பெண்களின் அனைத்து முக்கிய செயல்பாடுகளும் தடைசெய்யப்பட்டுள்ளன. எனவே "அமா பேச்சி"யின் போது பூமி தாயின் மாதவிடாய்க்குப் பிறகு பூமி அசுத்தமாக கருதப்படுகிறது. பூமித் தாயின் மாதவிடாய்க்குப் பிந்தைய அசுத்தத்தை சுத்தப்படுத்தவே கர்ச்சி பூஜை செய்யப்படுகிறது.  
கர்ச்சி பூஜை தொடர்ந்து ஏழு நாட்கள் நடைபெறும். பழைய அகர்தலாவில் உள்ள பதினான்கு கடவுள்களின் கோவிலில் திருவிழா நடைபெறுகிறது. பூஜை நாளில், பதினான்கு தெய்வங்களும் கோஷமிட்ட அங்கத்தினர்களால் சுமந்து செல்லப்பட்டு சைத்ரா நதிக்கு அழைத்துச் செல்லப்பட்டு, புனித நீரில் நீராடி, பின்னர் கோயிலுக்குத் திரும்புவார்கள். பின்னர் தெய்வங்கள் பலவிதமான மலர்களால் அலங்கரிக்கப்பட்டு, ஒவ்வொரு தெய்வத்தின் நெற்றியிலும் வண்ண திருநீறு(குங்குமம், மஞ்சள்) போன்றவை வைக்கப்படுகிறது.  
ஆண்டு முழுவதும் இந்த ஏழு நாட்களில் முதல் நாளில் மட்டும் பதினான்கு தெய்வங்கள் வழிபடப்படுகின்றன, மீதமுள்ள ஆண்டு முழுவதும் மூன்று தெய்வங்கள் மட்டுமே வழிபடப்படுகின்றன. அவர்கள் ஹர் சங்கர், உமா பார்வதி மற்றும் ஹரி விஷ்ணு. மீதமுள்ள பதினோரு தெய்வங்களும் ஒரு மரப்பெட்டியில் பூட்டி சாந்தையின் பராமரிப்பில் பாதுகாப்பாக வைக்கப்பட்டுள்ளன. அகர்தலா நகருக்கு வடக்கே 15 கிமீ தொலைவில் உள்ள கைர்நகர் அருகே கர்ச்சி மற்றும் பதினான்கு தெய்வங்களின் கோயில் உள்ளது. இந்த கோவில் பதினெட்டாம் நூற்றாண்டின் மத்தியில் கிருஷ்ண மாணிக்ய மன்னரால் கட்டப்பட்டது. அகர்தலா நகருக்கு தெற்கே 57 கிமீ தொலைவில் உதய்பூர் அருகே பழமையான கோவில் உள்ளது.மக்கள் தங்கள் சொந்த நலனையும், பொதுவாக சமூகம் மற்றும் மாநிலத்தின் நலனையும் பார்க்கிறார்கள். 2022 ம் ஆண்டில் கர்ச்சி பூசை ஜூலை 7ம் தேதி அன்று நடைபெற்றது.
# மெழுகு சுரப்புக் குழல்

**மெழுகு சுரப்புக் குழல்** (*Cornicle*) அல்லது **உறுஞ்சுகுழல்** என்பது செடிப்பேன் பூச்சிகளில் 5 அல்லது 6வது வயிற்றுப் பகுதிக் கண்டங்களின் முதுகுப் பக்கத்தில் காணப்படும் ஒரு இணை சிறிய நிமிர்ந்த பின்னோக்கி-சுட்டிய சுரப்புக் குழாயாகும். இவை சில சமயங்களில் மலவாய்க் கொம்பு என்று தவறாகக் கருதப்படுகின்றன. இவை சில சிற்றினங்களில் துளைகளுடன் மட்டுமே காணப்படும்.  
இந்த வயிற்றுக் குழாய்கள் *கார்னிகல் மெழுகு* எனப்படும் டிரையகிளிசரைடுகளைக் கொண்ட விரைவான-கடினப்படுத்தும் தற்காப்பு திரவத்தினை நீர்த்துளிகளாக வெளியேற்றுகின்றன. மெழுகு சுரப்புக் குழல்களின் செயல்பாடு பற்றி ஆய்விதழ்களில் காணப்படும் கட்டுரைகளில் சில குழப்பங்கள் உள்ளன. ஒரு காலத்தில் மெழுகு சுரப்புக் குழல்கள் தேன்பனியின் ஆதாரம் என்று கூறுவது பொதுவானது. மேலும் இது *ஷார்ட்டர் ஆக்ஸ்போர்டு ஆங்கில அகராதி* மற்றும் உலக புத்தக கலைக்களஞ்சியத்தின் 2008 பதிப்பிலும் சேர்க்கப்பட்டுள்ளது. சில சந்தர்ப்பங்களில் இந்த மெழுகு கொன்றுண்ணிகளை ஈர்க்கின்றன என்பதற்காகச் சான்றுகள் குறித்த ஆய்வுக்கட்டுரைகளும் உள்ளன.
# செல்லி ஓபராய்

**செல்லி ஓபராய்** (*Shelly Oberoi*) என்பவர் இந்திய அரசியல்வாதியும் தில்லி மாநகராட்சியின் மாநகரத் தந்தையும் ஆவார்.
# செல்லி ஓபராய்

## பணி

ஓபராய் புது தில்லியில் உள்ள இந்திரா காந்தி தேசிய திறந்தநிலை பல்கலைக்கழகத்தில் மேலாண்மையில் முனைவர் பட்டம் பெற்றுள்ளார்.கோழிக்கோடு இந்திய மேலாண்மை நிறுவனத்தில் மேலாண்மை, ஜானகி தேவி நினைவுக் கல்லூரியில் வணிகவியல் இளங்கலை மற்றும் இமாச்சலப்பிரதேச பல்கலைக்கழகத்தில் வணிகவியல் முதுகலைப் படிப்பினையும் படித்துள்ளார். தில்லி பல்கலைக்கழகத்தில் உதவிப் பேராசிரியராகப் பணியாற்றிய அனுபவமுடையவர். இவர் 2013ஆம் ஆண்டு ஆம் ஆத்மி கட்சியில் சேர்ந்தார். ஓபராய் 2022 தில்லி மாநகராட்சி தேர்தலில் பட்டேல் நகர் சட்டமன்றத் தொகுதியின் கீழ் உள்ள பகுதி 86-ல் போட்டியிட்டு வெற்றி பெற்றார். 23 திசம்பர் 2022 அன்று, இவர் மாநகரத் தந்தை வேட்பாளராக ஆனார். ஒரு சில சட்டப் பிரச்சனைகள் காரணமாக நடைபெற்ற வழக்குகள் 2023 பிப்ரவரி 23-ல் முடிவுக்கு வந்ததன் அடிப்படையில் ஓபராய் மாநகரத்தந்தையாக அறிவிக்கப்பட்டுள்ளார்.
# அன்வர் உல் பயான்

**அன்வர் உல் பயான்** (*Anwar Ul Bayan*) என்பது ஆஷிக் இலாஹி புலந்த்ஷாஹ்ரியால் எழுதப்பட்ட குர்ஆனின் ஐந்து தொகுதி விளக்கவுரை (விளக்கம்) ஆகும். இது உருது மொழியில் எழுதப்பட்டது.
# அன்வர் உல் பயான்

## ஆசிரியரைப் பற்றிய

ஆஷிக் இலாஹி புலந்த்ஷாஹ்ரி மதீனா முனவ்வராவில் மரணமடைந்த ஒரு அறிஞர். இவர் முஹம்மது ஜகரிய்யா கந்தலாவியின் சீடர் ஆவார். இவர் கிட்டத்தட்ட இரண்டு தசாப்தங்களாக மதீனாவில் தங்கியிருந்தார். இங்கு குர்ஆன் மற்றும் நபிவழி போதனைகளுக்காகத் தனது வாழ்க்கையை அர்ப்பணித்தார். இந்தியா மற்றும் பாக்கித்தானில் உள்ள பல்வேறு கல்வி நிறுவனங்கள் மற்றும் மதராசாக்களிலும் இவர் கற்பித்துள்ளார்.
# அன்வர் உல் பயான்

## மொழிபெயர்ப்புகள்

இது தென்னாப்பிரிக்காவில் மௌலானா இஸ்மாயில் இப்ராகிம் மூலம் ஆங்கிலத்தில் மொழிபெயர்க்கப்பட்டுள்ளது. மேலும் இசுமாயில் கத்ரதா மற்றும் முப்தி அப்சல் உசைன் எலியாசு ஆகியோரால் திருத்தப்பட்டது.  
ஆங்கில மொழியாக்கம் "*தி இலுமினிடேடிங் டிஸ்கோர்சு ஆப் த நோபல் குரான்*”-The Illuminating Discourses of the Noble Quran" என்று தலைப்பிடப்பட்டுள்ளது.
# அன்வர் உல் பயான்

## மேலும் பார்க்கவும்

- தப்சீர் இப்னு கதீர் இப்னு கதீரின் (1301-1373 CE/ 747 AH).
# அவேலி சங்கீதம்

**அவேலி சங்கீதம்** (*Haveli Sangeet*) என்பது *அவேலிகளில்* பாடப்படும் இந்துஸ்தானி பாரம்பரிய இசையின் ஒரு வடிவமாகும். இதனுடைய இன்றியமையாத கூறு *துருபத்* ஆகும். இது வட இந்தியாவின் விரஜபூமியில் உள்ள மதுராவில் உருவானது. இது புசுதிமார்க் பிரிவினரால் தினமும் கிருட்டிணருக்குப் பாடப்படும் பக்திப் பாடல்களின் வடிவம்.  
இந்திய அரசாங்கத்தின் அனைத்திந்திய வானொலியின் ஆய்வின் கீழ், இந்துஸ்தானி பாரம்பரிய இசையின் பல்வேறு கரானாக்களில் பாடப்படும் *பந்திஷ், காயல்* ஆகியவை அவேலி சங்கீதத்திலிருந்து பெறப்பட்டவை. இவை முழுமையான மற்றும் அசல் வடிவத்தில் பாடப்பட்டவை என்பதைக் கற்றறிந்த மேதகளால் உணரப்பட்டது.  
சில குறிப்பிடத்தக்க அவேலி சங்கீத பாடகர்கள்:  
- விட்டலநாத (c. 1516-1588)
- ஹரிராய்ஜி மகராபு
- ஆச்சார்யா கோகுலோத்சவ்ஜி மகாராஜ்
# அவேலி சங்கீதம்

## வரலாறு

*அவேலிகள்* இந்து தெய்வங்கள் நிறுவப்பட்ட இடங்கள்; முஸ்லீம் ஆட்சியாளர்களின் காலத்தில் இந்து கோவில்கள் மீதான கட்டுப்பாடுகள் காரணமாக, இது அவேலி சங்கீதம் என்று அழைக்கப்பட்டது.  
அடிப்படையில், அவேலி சங்கீதம் என்பது இந்து கோவில் இசைக்கான மற்றொரு பெயர். இது இராசத்தான், குசராத்து, இந்தியாவின் நாததுவாராவின் வைணவத்தினை பின்பற்றுபவர்களால் நடைமுறைப்படுத்தப்படுகிறது. மேலும் இது வளமான வரலாற்றுப் பாரம்பரியத்தின் பகுதியாக கருதப்படுகிறது. இராசத்தான் மற்றும் குசராத்தில் இதன் தோற்றம் கொண்ட அவேலி இசையானது துருபதத்தை (இந்தியப் பாரம்பரிய இசையின் மையக்கரு) விட அதிகமாக இருப்பதாக நம்பப்படுகிறது. ஏனெனில் இந்த இசையானது கேட்பவர்களைப் பகவான் கிருஷ்ணரைத் தவிர வேறு யாருமில்லை என்ற பொதுவான நம்பிக்கையினை வழங்குகிறது. முக்கியமாகக் கிருஷ்ணருக்கு அஞ்சலி செலுத்தும் வகையில், இதன் கீர்த்தனைகள், பஜனைகள் மற்றும் பாவ நிருத்யா போன்ற பக்திப் பாடல்கள் வடிவமைக்கப்பட்டுள்ளன. இவை அனைத்தும் மத வழிபாட்டுடன் தொடர்புடையவை. பாரம்பரிய மற்றும் நாட்டுப்புற இசையின் கலவையாக இவை இருந்தாலும், இந்த பாணி இயல்பாகவே *துருபத்* மற்றும் *தாமரிலிருந்து* பெறப்பட்டது. அவேலி சங்கீதம் பொதுவாக இந்தியாவின் பல கோவில்களில் இசைக்கப்படுகிறது. பிருந்தாவன் இராதா வல்லப, உத்தரப்பிரதேசத்தின் நந்த்கானின் கிருஷ்ணா மற்றும் நாத்வாராவின் ஸ்ரீ நாத்ஜி போன்ற சிலவற்றை உதாரணமாகக் குறிப்பிடலாம்.  
காலப்போக்கில், அவேலி சங்கீதம் இந்தியாவில் இதன் பிரபலத்தை இழந்து கிட்டத்தட்ட அழிந்து விட்டது எனக் கூறலாம்.  
குசராத்தில், இந்த வகையின் முன்னோடியான வல்லபாச்சார்யாவின் அவேலி சங்கீதத்தில் இந்தியப் பாரம்பரிய இசையின் தோற்றம் இருப்பதாகக் கருத்து ஒன்று கூறுகிறது.  
வல்லப ஆச்சார்யாவால் நிறுவப்பட்ட இதனை நிலைநிறுத்தியவர்கள் நாததுவாராவின் வைணவர்கள் என்று இந்திய பாரம்பரிய இசை வரலாறு கூறுகிறது.
# மசௌமே அலினெஜாத்-கோமிகோலாய்

**மசௌமே அலினெஜாத்-கோமிகோலாய்** (Masoumeh Alinejad-Ghomikolayi) (பாரசீகம்: معصومه علینژاد قمی کُلایی), (பிறப்பு:11 செப்டம்பர் 1976) ஒரு ஈரானிய-அமெரிக்கப் ஊடகவியலாளர், எழுத்தாளர் மற்றும் பெண்கள் உரிமை ஆர்வலர். அலினெஜாத் தற்போது ஐக்கிய அமெரிக்க நாட்டின் வாய்ஸ் ஆஃப் அமெரிக்கா ஒளிபரப்பு நிறுவனத்தில் பாரசீக சேவையில் தொகுப்பாளர்/தயாரிப்பாளராக பணிபுரிகிறார். ஈரானில் மனித உரிமைகள், குறிப்பாக பெண்களின் உரிமைகள் பற்றிய விமர்சனத்தில் அலினெஜாத் கவனம் செலுத்துகிறார். இவர் தற்போது நியூ யார்க் நகரத்தில் புலம்பெயர்ந்து வாழ்கிறார். மேலும் 2015 ஆம் ஆண்டு மனித உரிமைகள் மற்றும் ஜனநாயகத்திற்கான ஜெனிவா மாநாடு, *மெஹ்தி செம்சார் அறக்கட்டளை*யின் *ஓமிட் ஜர்னலிசம்* விருது மற்றும் *அகில இந்திய பாக்சோட்* ஊடக விருது உட்பட பல விருதுகளை வென்றுள்ளார். 2019ம் ஆண்டில், அலினெஜாத் ஈரானிய அரசு மீது ஐக்கிய அமெரிக்க உச்ச நீதிமன்றத்தில் தனக்கும், தனது குடும்பத்தினருக்கும் எதிரான துன்புறுத்தலுக்காக வழக்கு தொடர்ந்தார். இவர் 2018ம் ஆண்டில் *தி விண்ட் இன் மை ஹேர்* என்ற நூலை வெளியிட்டார். அதில் ஈரானில் அவரது அனுபவங்களை விவரித்துள்ளார்.
# மசௌமே அலினெஜாத்-கோமிகோலாய்

## ஈரானில் ஆரம்பகால வாழ்க்கை மற்றும் தொழில்

11 செப்டம்பர் 1976 அன்று *மசௌமே அலினெஜாத்-கோமிகோலாய்* என்ற இயற்பெயரில் ஈரானில் பிறந்த இவர் சிறு வயதிலிருந்தே அரசியல் உணர்வுடன் வளர்ந்தார். மேலும் ஈரான் அரசாங்கத்தை விமர்சிக்கும் துண்டு பிரசுரங்களை வெளியிட்டதற்காக 1994ல் அலினெஜாத் கைது செய்யப்பட்டார். 2001ம் ஆண்டில் ஈரானின் உள்ளூர் நாளிதழான *ஹம்பஸ்டெகி* செய்தித்தாளில் தனது ஊடக வாழ்க்கையைத் தொடங்கினார். பின்னர் ஈரானிய தொழிலாளர் செய்தி நிறுவனத்திற்காக (ILNA) பணியாற்றினார்.  
ஆறாவது மற்றும் ஏழாவது ஈரானிய நாடாளுமன்றத் தேர்தல்களின் போது, அலினெஜாத் செய்தி நிருபராக பணியாற்றினார். 2005ல் அரசாங்க அமைச்சர்கள் மதம் சார்ந்த பணிகளுக்காக ஊதியம் பெற்றதை கட்டுரையாக வெளியிட்டார். இந்தக் கட்டுரை சர்ச்சையைக் கிளப்பியதால், நாடாளுமன்ற செய்தி நிருபர் பணியிலிருந்து வெளியேற்றப்பட்டார். 2008ம் ஆண்டில் ஈரான் அதிபர் மகுமூத் அகமதிநெச்சாத்தை விமர்சனம் செய்தார். இதனால் செய்தித்தாளின் இயக்குனரின் அழுத்தம் காரணமாக, அலினெஜாத் பகிரங்க மன்னிப்பு கோர வேண்டியதாயிற்று. 2009ம் ஆண்டின் கோடையில், அமெரிக்காவில் தங்கியிருந்த போது, பராக் ஒபாமாவுடன் நேர்காணலைப் பெற அலினெஜாத் மிகவும் கடினமாக முயற்சி செய்தார். ஆனால் அவர் நேர்காணலுக்கு மறுக்கப்பட்டார். இருப்பினும் அந்த அடிப்படையிலேயே அலினெஜாத்திற்கு ஐக்கிய அமெரிக்காவில் தங்க தற்காலிக விசா வழங்கப்பட்டது. அவரது விசா காலாவதியானதால், அவர் ஐக்கிய இராச்சியத்திற்குத் திரும்ப வேண்டிய கட்டாயம் ஏற்பட்டது. அமெரிக்காவில் இருந்தபோது, இவர் சில ஈரானிய அரசுக்கு எதிரான போராட்டங்களில் பங்கேற்று, சான் பிரான்சிஸ்கோவில் ஒரு உரையை நிகழ்த்தினார். வாய்ஸ் ஆஃப் அமெரிக்காவுடனான அவரது நேர்காணல், "எ ஸ்டார்ம் ஆஃப் ஃப்ரெஷ் ஏர்" என்று அவர் தயாரித்த காணொளி பகுதிகளுடன் வெளியிடப்பட்டது. 2010ல் அலினெஜாத் உள்ளிட்ட ஈரானிய எழுத்தாளர்கள் மற்றும் அறிவுஜீவிகள் குழுக்கள் இணைந்து *ஈரான்நேத்தா* ("IranNeda") அறக்கட்டளையை நிறுவினர். அலினெஜாட் ஆக்ஸ்போர்டு புரூக்ஸ் பல்கலைக்கழகத்தில் தொடர்புத்துறையில் படிப்பில் பட்டம் பெற்றார்.
# மசௌமே அலினெஜாத்-கோமிகோலாய்

## ஈரான் அரசுக்கு எதிர்ப்பு

2014ம் ஆண்டில், அலினேஜாத் *மை ஸ்டெல்தி ஃப்ரீடம்* (ஈரானிய பெண்களின் திருட்டுத்தனமான சுதந்திரம் என்றும் அழைக்கப்படுகிறது) என்ற முகநூல் பக்கத்தை தொடங்கினார். இது ஈரானிய பெண்களை ஹிஜாப் இல்லாமல் தங்கள் படங்களை இடுகையிட அழைத்தது. இந்த பக்கம் விரைவில் பன்னாட்டுக் கவனத்தை ஈர்த்தது. மேலும் நூறாயிரக்கணக்கான விருப்பங்களைப் பெற்றது. 2015 ஆம் ஆண்டில், மனித உரிமைகள் மற்றும் ஜனநாயகத்திற்கான ஜெனிவா மாநாடு, "குரலற்றவர்களுக்கு குரல் கொடுத்ததற்காகவும், அடிப்படை மனித உரிமைகள், சுதந்திரம் மற்றும் சமத்துவத்துக்காக ஈரானியப் பெண்களின் போராட்டத்தை ஆதரிப்பதற்காக மனிதகுலத்தின் மனசாட்சியைக் கிளறிவிட்டதற்காகவும்" அதன் பெண்கள் உரிமைப் பரிசை அவருக்கு வழங்கியது.  
சூன் 13, 2022 அன்று, ஈரானிய அரசாங்கத்தால் ஒடுக்கப்படும் ஈரானிய மக்களுக்கு ஆதரவாக அச்சமின்றிப் பேசியதற்காக அவருக்கு அமெரிக்க யூதக் குழுவின் தார்மீக வீர விருது வழங்கப்பட்டது.
# மசௌமே அலினெஜாத்-கோமிகோலாய்

## கட்டாய ஜிஜாப் எதிர்ப்பு போராட்டம்

அலினெஜாத், தான் ஈரானில் ஹிஜாபை எதிர்க்கவில்லை என்றும், ஆனால் அது பெண்களின் தனிப்பட்ட விருப்பமாக இருக்க வேண்டும் என்று கூறுகிறார். ஈரானில், ஹிஜாப் அணியாமல் பொது இடங்களில் தோன்றும் பெண்களை இசுலாமியப் பண்பாட்டுக் காவல் துறையினர் கைது செய்யது சிறையில் அடைக்கப்படுகிறார்கள்.
# ஜாஸ்மா ஓடன்

**ஜஸ்மா ஓடன்** (ஜாஸ்மா ஓடன்) என்பது இடைக்காலத்திய குஜராத்தில் இருந்து வழங்கப்பட்டுவரும் ஒரு நாட்டுப்புற தெய்வம் ஆகும். ஜஸ்மா ஓடன் என்ற பெண், சோலாங்கிப் பேரரசைச் சேர்ந்த மன்னன் செயசிம்ம சித்தராசனால் தன் கணவன் கொல்லப்பட்டதால் உடன்கட்டை ஏறினார்.
# ஜாஸ்மா ஓடன்

## புராணம்

ஜாஸ்மா குளம் தோண்டும் தொழிலாளியான ரூடாவின் மனைவியாவார். அவர்கள் குஜராத், கத்தியவார் மற்றும் ராஜஸ்தானின் சில பகுதிகளில் உள்ள ஒட் ராஜ்புத பழங்குடியினத்தைச் சேர்ந்தவர்கள். அவர்கள் அன்ஹில்வாட் பதானில்,<nowiki/>ஒரு சஹஸ்ரலிங்க குளம், ஒரு ஏரி மற்றும் லிங்கத்துடன் கூடிய ஆயிரம் சன்னதிகள் ஆகியவற்றைத் தோண்டுவதற்காக இருந்தனர். சோலாங்கிப் பேரரசைச் அரசரானசெயசிம்ம சித்தராசன்<nowiki/>ஜாஸ்மாவின் அழகில் மயங்கி, திருமணம் செய்துகொள்ளுமாய் முன்மொழிந்தார். அவர் அவளை குஜராத் ராணியாக்க முன்வந்தார். ஆனால் அதை ஜஸ்மா மறுத்துவிட்டார். ஜெய்சிம்மன் ஜஸ்மாவின் கணவனைக் கொன்றான். அவர் தன் மானத்தைக் காக்க, உடன்கட்டை ஏறி, சதியைச் செய்தார். அவர்டைய சாபத்தால் சஹஸ்ரலிங்கத் தொட்டியில் தண்ணீர் இல்லாமல் போனது. சித்தராசனின் வன்சம் வழி குசராத்திற்கு வாரிசு இல்லாமல் போனது.  
12 ஆம் நூற்றாண்டில் ஓத் ராஜ்புத பழங்குடியினரால் ஜஸ்மாதேவி கோயில் கட்டப்பட்டது. இது குஜராத்தின் பதானில் சஹஸ்ரலிங்கத் தொட்டிக்கு அருகில் அமைந்துள்ளது.